alexandrainst/scandi-wiki huggingface dataset:
Eyðun Johannessen

Eyðun Johannessen (føddur 28. apríl 1938 í Havn) er føroyskur sjónleikari og leikstjóri. Børn hansara Annika Johannessen og Olaf Johannessen eru eisini sjónleikarar. Eyðun ferðaðist runt við Arto í Føroyum í 1957. Hann lærdi til sjónleikara 1958-60 á Kongaliga Teatrinum í Keypmannahavn og á Odense Teaters Elevskole, umframt at hann var lestrarferðir í Warszawa, Berlin og London. Í 1960'árunum stríddist hann fyri at betra um viðurskiftini hjá sjónleiki og sjónleikarum í Føroyum, hann var leiðari fyri Sjónleikarhúsið í Havn og stríddist fyri at seta á stovn ein tjóðpall í Føroyum. Í 1970 gjørdist hann leikstjóri, sjónleikari og lærari í drama á sjónleikaraskúlanum í Århus Teater.
Hann stovnaði Føroya fyrsta yrkissjónleikarahóp Grímu í 1977, eftir at hann hevði verið virkin yrkissjónleikari, leikstjóri og dramalærari í sjónleikarhúsinum í Århus, Århus Teater, í fleiri ár. Hann var rektari á sjónleikaraskúlanum í Århus 1979-86. Árini 2000 til 2004 búði hann aftur í Føroyum, har hann stjórnaði Grímu.
Eyðun Johannesen hevur mest verið virkin á palli í sjónleikarhúsum, men hann hevur eisini roynt seg sum filmsleikara í eitt nú donsku sjónvarpsrøðini Rejseholdet 1983-85.

Heiður og virðislønir 
 2001 - Mentanarvirðisløn Landsins
 1997 - Fekk tilluta lívslanga veiting frá Statens Kunstfond

Kelda 

 2005 - Kraks Blå Bog 2005/06, s. 558

Føðingar í 1938
føroyskir sjónleikarar
Føroyskir leikstjórar
Havnafólk
Ólavur Heilagi

Ólavur II (Haraldsson) hin Heilagi (Oláfr hinn helgi) (995 - 29. juli 1030) var kongur í Noregi 1015 - 1028.

Ólavur Heilagi er verndarhalgimenni hjá Føroyum, Noregi og Álandi.

Norskir kongar
Norðmenn
Kongalig
Halgimenni
Dánjal Pauli Michelsen

Dánjal Pauli Michelsen (13. januar 1855 - 22. apríl 1934) varð bóndi í Miðvági og tingmaður hjá Sjálvstýrisflokkinum. Dánjal Pauli er faðir at navnframa sálmaskaldinum Mikkjal á Ryggi.

Føroyskir politikarar
Føðingar í 1855
Andlát í 1934
Føroyskir bóndir
Lerwick

Lerwick (skotskt gæliskt: Liùrabhaig), grundlagdur uml. 1653, er størsti býur og høvuðsstaður í Hetlandi. Har búgva umleið 7.070 fólk. 

Lerwick er norðasti býur í Skotlandi. Skansin Fort Charlotte ið varð bygdur í 1665 er navngivin eftir drotningini hjá Georg 3 kongi, og er ein av best vardu skansunum í Skotlandi. Navnið kemur av norrønum: Leirvík.

Úr Lerwick er ferjusamband til Aberdeen á skotska meginlandinum og Kirkwall í Orknoyggjum (NorthLink Ferries) og til smærru oyggjarnar Bressay og Out Skerries. Í nøkur ár sigldi Smyril Line uppá Lerwick, men økonomiskt grundarlag var ikki fyri hesi sigling.

Myndir

Sí eisini 

Leirvík

Slóðir úteftir 
 Lerwick havn, lerwick-harbour.co.uk (á enskum)
 Lerwick bátafelag, lerwickboating.shetland.co.uk (á enskum)
 Lerwick, Shetland, wikivoyage (á enskum)

Hetland
Býir í Skotlandi
Jógvan Poulsen

Jógvan Poulsen (føddur 19. februar 1854 við Svínáir, doyði 21. januar 1941 á Strondum) var ein føroyskur lærari, rithøvundur og politikari (Sambandsflokkurin).

Hann var sonur Birgithe (fødd Thomasdatter) og Poul Joensen. Foreldur hansara komu upprunaliga úr Funningi og av Eiði, men settu búgv við Svínári, ið tá var ein ung niðursetubygd.

Hann var lærari í Sjóvar sókn og tingmaður hjá Sambandsflokkinum.

Frá 1876 - 1917 helt hann skúla á Strondum, Skála og Selatrað.

Hann útgav Förisk ABC og lesingabók, eitt læruverk í føroyskum máli saman við C.L. Johannesen í 1891, men hetta gjørdist skjótt ikki í trá við nýggju rættskrivingarreglurnar hjá V.U. Hammershaimb, ið vóru samtyktar at vera galdandi, eftir at bókin varð komin út.

Føroyskir lærarar
Politikarar úr Sambandsflokkinum
Føðingar í 1854
Andlát í 1941
Løgtingslimir
Óli Niklái Skaalum

Óli Niklái Skaalum (29. apríl 1849 - 29. januar 1924) varð lærari í Hvalba og tingmaður hjá Sambandsflokkinum 1906 - 1916. Hann var útbúgvin lærari í 1872. Hann undirvísti í Sandvík til 1909 og síðan í Hvalba.

Føroyskir politikarar
Hvalbingar
Føðingar í 1849
Andlát í 1924
Føroya Lærarafelag

Føroya Lærarafelag varð stovnað í 1898. Í 1956 stovnaði Føroya Lærarafelag "Bókadeild Føroya Lærarafelags" sum hevur givið út nógvar fagurbókmentir, serliga til børn og ung.

Formenn í Føroya Lærarafelag 

 1898 - 1902 Louis Bergh
 1902 - 1915 Poul Jensen
 1915 - 1927 Símun P. úr Konoy
 1927 - 1930 Peter Mohr Dam
 1930 - 1934 Mikkjal á Ryggi
 1934 - 1942 Rikard Long
 1942 - 1954 Marius Johannesen
 1954 - 1960 Poul E. Petersen
 1960 - 1963 Johs. A. Næs
 1963 - 1964 Ludvig Petersen
 1964 - 1968 Johs. A. Næs
 1968 - 1969 Hans Kristiansen
 1969 - 1980 Eilif Samuelsen
 1980 - 1984 Marita Petersen
 1984 - 1988 Trygvi Teirin
 1988 - 1992 Inga Høgenni
 1992 - 1997 Esmar Berg
 1997 - 1997 Jenny Lydersen
 1997 - 1999 Andras L. Samuelsen
 1999 - 2003 Elsa Birgitta Petersen
2003 - 2005 Jóhannes Eli Iversen
 2005 - 2010 Magnus Tausen
 2010 - 2010 Páll Poulsen (virkandi formaður frá juni til september)
 2010 - 2019 Herálvur Jacobsen
2019 - d.d.   Jacob Eli S. Olsen

Útgivið 

 1998 - Lærarafólk í Føroyum

Føroya Lærarafelag
Føroysk fakfeløg
Poul E. Petersen

Poul E. Petersen (29. august 1901 í Sørvági - 25. apríl 1977) var lærari.

 1923 - 1941 Lærari í Mykinesi.
 1938 Útnevndur ítróttaráðgevi
 4. apríl 1939 - 1946 Ítróttasamband Føroya varð sett á stovn og Poul var kosin fyrsti formaður.
 1954 - 1960 Formaður í Føroya Lærarafelag.

Útgivið 
Hann skrivaði fleiri bøkur til skúlabrúks, sum vóru útgivnar av Føroya Lærarafelag/Skúlabókagrunninum.

Føroyskir lærarar
Føðingar í 1901
Andlát í 1977
Ítróttasamband Føroya

Ítróttasamband Føroya varð stovnað 4. apríl 1939. Ítróttasamband Føroya verður eisini ofta nevnt við styttingini ÍSF.

Forsetar

Heiðurslimir 

 Jógvan Waagstein. læriri, tónskald og fimleikalærari
 Holten Castenschiold, generalmajorur, Keypmannahavn
 Poul E. Petersen, forseti ÍSF 1939 - 1946
 Heðin Mortensen, forseti ÍSF 1980 - 2008

Keldur

Ávísingar úteftir 
 Ítróttasamband Føroya

Føroysk ítróttafeløg
Marius Johannesen

Marius Theophilus Johannesen róptur Marius á Háskúlanum (5. mars 1905 í Funningi - 16. juli 1986 í Tórshavn) var ein føroyskur lærari, politikari, rithøvundur og ritstjóri. Fjúrtan ára gamal fór hann til skips og var í fýra ár sjómaður, til hann í 1923 fór á læraraskúla í Havn, har hann tók prógv í 1926. Sama ár varð hann settur í starv við skúlarnar í Mikladali og á Trøllanesi, her starvaðist hann, til hann í 1953 varð settur sum fyristøðumaður á Føroya fólkaháskúla, eitt starv hann røkti, til hann vegna aldur og við eftirløn legði frá sær í 1970.

Marius hevur røkt mong álitisstørv innan føroyska skúlaverkið, formaður Føroya Lærarafelags var hann 1942-1953 og seinni aftur stjórnarlimur eitt skifti, blaðstjóri á Skúlablaðnum 1942-1967. Hann hevur eisini tikið lut í politikki sum løgtingsvalda umboð Sjálvstýrisfloksins í Suðurstreymoy tey bæði valskeiðini 1958-1966 og sum blaðstjóri á Tingakrossi drúgt áramál.

Marius hevur sjálvur skrivað og eisini lagt til rættis hóp av bókaútgávum: Føroyska fólkaskúlanum skrivaði hann lærubøkurnar "Skrivligt føroyskt 4-5. skúlaár", 1952, og "6.-7. skúlaár", 1954. Hann hevur skrivað barnabókina "Nósi kjósagrái", 1975, "Jólabókina" 1975, "Eitt sindur um Kalsoynna", 1976, "Megnarmenn og -kvinnur", 1979, "Føroysk barnaspøl", 1979.

Størv og álitisstørv 
 1930 - 1938 Borgarstjóri í Mikladals kommunu
 1942 - 1953 Borgarstjóri í Mikladals kommunu
 1942 - 1954 Formaður í Føroya Lærarafelagi
 1953 - 1970 Fyristøðumaður á Føroya Fólkaháskúla
 1958 - 1966 Løgtingslimur
 1967 - 1978 Blaðstjóri á Tingakrossi
 1981 - 1986 Ritstjóri á Varðanum

Útgivið 
 1952 - "Skrivligt føroyskt 4-5. skúlaár"
 1954 - Skrivligt føroyskt 6.-7. skúlaár
 1974 - Matur og matgerð (saman við Óluvu Skaale)
 1975 - Nósi kjósagrái
 1976 - Lærarafólk í Føroyum 1870-1976 (2.útg.)
 1976 - Eitt sindur um Kalsoynna
 1979 - Føroysk barnaspøl
 1979 - Megnarmenn og -kvinnur

Heiðurslønir 
 1976 - Bókmentavirðisløn M.A. Jacobsens fyri yrkisbókmentir fyri Matur og matgerð

Johannesen, Marius
Føroyskir barnabókahøvundar
Johannesen, Marius
Borgarstjórar í Føroyum
Løgtingslimir
Føðingar í 1905
Andlát í 1986
Føroyskir blaðstjórar
Føroyskir ritstjórar
Funningsfólk
Poul Petersen

Poul Petræus Johan Sigurd Daniel Olaf Petersen (3. september 1901 í Funningi - 7. januar 2001 í Funningi) var løgfrøðingur. Hann varð valdur á ting fyri Fólkaflokkin í Eysturoy.

 1940 - 1970 Løgtingslimur.
 1951 - 1971 Fulltrúi í landstýrinum.

Útgivið 

 1968 Ein føroysk bygd
 1974 - 1992 Føroyar í søguni (3 bd., tvs 1975-1996)

Heiðurslønir 

 1973 - Bókmentavirðisløn M.A. Jacobsens fyri yrkisbókmentir fyri bókina Ein føroysk bygd

Petersen, Poul
Petersen, Poul
Føðingar í 1901
Føroyskir løgfrøðingar
Løgtingslimir
Andlát í 2001
Jacob Lindenskov

Jacob Lindenskov ( f. 10. juni 1933 í Havn, d. 18. august 2018 í Havn), var deildarstjóri og politikari fyri Javnaðarflokkin. Hann var sonur Johannes Edvard Lindenskov og Biritu Lindenskov (f. Joensen). 10. mai 1961 giftist hann við Jónu Lindenskov (f. Jacobsen) úr Fuglafirði, tey fingu trý børn Elin, Biritu og Eirikur Lindenskov.

 1958 – 1966: løgtingsmaður
 1970 – 1990: løgtingsmaður
 1992 – 1994: løgtingsmaður, varamaður fyri Maritu Petersen
 1984 – 1987: løgtingsformaður
 1979 – 1984: fólkatingsmaður
 1987 – 1988: fólkatingsmaður
 1990 – 1993: fólkatingsmaður
 1968 – 1979: landsstýrismaður

Kelda 
 2005 – Kraks Blå Bog 2005/2006, s. 719

Føroyskir politikarar
Føðingar í 1933
Løgtingsformenn í Føroyum
Føroyskir fólkatingslimir
Varaløgmenn í Føroyum
Løgtingslimir
Almannamálaráðharrar í Føroyum
Heilsumálaráðharrar í Føroyum
Sunleif Rasmussen

Sunleif Rasmussen (19. mars 1961 á Sandi), føroyskt tónaskald. Sunleif Rasmussen hevur síðan 2002 verið kórleiðari í kamarkórinum Tarira, sum varð sett á stovn sama ár.

Verk 

 1995 - 1997 Symfoni nr.1 - "Oceanic Days".

Heiðurslønir og tilnevningar 
 2002 - Tónleikavirðisløn norðurlandaráðsins fyri verkið Symfoni nr.1 Oceanic Days (1995-97).
 2010 - Mentanarvirðisløn Landsins
2014 - Tilnevndur FMA Ársins lag/verk í Opna bólkinum
2014 - Tilnevndur FMA Ársins fløgu í Opna bólkinum
2017 - Vann FMA virðisløn í opna bólkinum - Ársins kompositión fyri Symphony No. 2: The Earth Anew.

Keldur 

 Tarira

Rasmussen, Sunleif
Rasmussen, Sunleif
Rasmussen, Sunleif
Kórleiðarar
Edward Mitens

Edward Esbern Mitens (føddur 30. november 1889 á Tvøroyri – doyði 3. juni 1973 í Havn), cand. jur. 1912, navnaskifti frá Mortensen 1923,  landsrættarsakførari, Sjálvstýrisflokkurin. Edward Mortensen, sum í 1923 fekk sær eftirnavnaskifti til Mitens, varð føddur á Tvøroyri 30/11-1889. Ungur kom hann í 1901 til Havnar at ganga í realskúla, haðan hann tók prógv í 1905. Úr Havn gekk leiðin niður á Sorø lærda skúla, har hann tók studentsprógv í 1907. Beinanvegin tók hann upp løgfrøðislestur við lærda háskúlan í Keypmannahavn, og hann tók prógv sum cand. jur. Í 1912.

Aftan á lokið prógv las hann eitt stutt skifti á lærda háskúlanum í Oxford í Onglandi, var aftur í Keypmannahavn nakrar mánaðir og kom so í 1913 til Føroya; her arbeiddi hann fyrst sum sýslumaður, so sum sakførarafulltrúi, frá 1924 sum sakførari og frá 1934 sum landsrættarsakførari.

Blaðungur kom hann upp í politikk. Hann sat á fólkatingi 1915-18 og á løgtingi umboðandi Sjálvstýrisflokkin í Suðuroyar valdømi frá 1916 til 1939, tvey skeið 1928-31 og 1936-39 var hann tingformaður.

Í 1939 varð hann settur í nýskipaða starvið sum skrivstovustjóri løgtingsins, og í hesum starvi sat hann, til hann legði frá sær vegna aldur, tó burtursæð frá tíðarskeiðinum 1954-58, tá hann sat í landsstýrinum umboðandi Sjálvstýrisflokkin. Í landsstýrinum umsat hann mentanarmál og var íðin talsmaður fyri stovnsetan av føroyskum útvarpi.

Mitens var eisini bókmentahugaður maður; hann skrivaði í 1916 stuttan bókling um lívssøgu og virki V.U. Hammershaimbs, og seinni legði hann til rættis minningarrit um Fríðrik Petersen og Rasmus Effersøe.

Høvuðsútgávuverk Mitens man vera Føroyskt lógsavn. Umfatandi serstakar føroyskar lógir og administrativar fyriskipanir 1687-1953, 1953, við uppískoyti 1959, sum fevnir um tíðina 1953-59. Hjálparmaður hansara var Chr. Lørup Sørensen.

Manna millum man kendasta verk hansara vera endurminningarrøðin Eg minnist, 1960-69, um barnaárini, skúlaog læruárini, tíðina sum sýslumaður, fólkatingsmaður og sakførari, løgtingsmannaárini 1946-39 og tíðina sum skrivstovustjóri løgtingsins.

Edward Mitens doyði í 1973.

 1916 - 1940 Løgtingsmaður.
 1928 - 1931 Løgtingsformaður.
 1936 - 1939 Løgtingsformaður.
 1954 - 1959 Landsstýrismaður.

Útgivið 

 1950 - Færøernes selvstyre. Trykt i: Ugeskrift for Retsvæsen 1950.
 1951 - Færøernes selvstyre. Trykt i: Ugeskrift for Retsvæsen 1951.

Føroyskir politikarar
Føðingar í 1889
Løgtingsformenn í Føroyum
Politikarar úr Sjálvstýrisflokkinum
Andlát í 1973
Sámal Petersen

Sámal Petersen (f. 3. juli 1904 i Klaksvík, d. 7. oktober 1976) var lærari og politikari fyri Sjálvsstýrisflokkin. 

Sámal Petersen umboðaði Sjálvstýrisflokkin på Løgtingi frá 1957 til 1966, og var løgtingsformaður frá 1963 til 1966. Seinni var hann landsstýrismaður í kommunu-, mentanar- og skúlamálum frá 1967 til 1972. Hann var býráðslimur í Klaksvíkar kommunu 1939–1951 og 1959–1962, og var borgarstjóri í Klaksvíkar kommunu 1939–1943, 1949 og 1959–1961.

Hann var útbúgvin lærari frá Haslev seminarium í 1928, og arbeiddi síðani sum lærari í Klaksvík til 1971.

Keldur
Løgtingið 150 – Hátíðarrit, bind 2 (2002), s. 339. (PDF)

Mentamálaráðharrar í Føroyum
Føroyskir politikarar
Skúlamálaráðharrar í Føroyum
Løgtingslimir
Klaksvíkingar
Føðingar í 1904
Andlát í 1976
Jenis av Rana

Jenis Kristjan av Rana (føddur 7. januar 1953 í Trongisvági) er ein føroyskur lækni og politikari fyri Miðflokkin. Jenis hevur læknaprógv frá 1983 og hevur verið kommunulækni í Tórshavn síðan 1995. Hann hevur verið løgtingsmaður fyri Miðflokkin síðan 1994, og býráðslimur í Tórshavn 1993–1996. Hann var limur í Marknaðarnevnd og Arbeiðaramálanevnd Løgtingsins 1994–1998, og hevur verið limur í Uttanlandsnevnd Løgtingsins síðan 1998. Floksformaður 1994–1997 og frá 2001. Formaður í Hjálparlæknaráð Føroya 1989–1995, nevndarlimur í Læknafelag Føroya 1989–1995.

Ávisingar úteftir 

 logting.fo
 jenisavrana.fo
 ruv.is

Føroyskir politikarar
Føðingar í 1953
Læknar í Føroyum
Løgtingslimir
Politikarar úr Miðflokkinum
Ulla Boje Rasmussen

Ulla Boje Rasmussen (f. 12. mars 1950 í Århus) er ein danskur filmsleikstjóri. Fyrsti filmur hennara "1700 meter fra fremtiden" varð gjørdur, áðrenn tunnilin til Gásadals var gjørdur, heitið á filminum sipar til, at Gásadalur tá lá avskorin frá øðrum bygdum í Vágunum, og tann tá ætlaði tunnilin skuldi vera 1700 metrar langur. Filmarnir "Tre blink mod vest" og "Færøerne.dk" eru eisini um føroysk viðurskifti.

Filmar 

 1990 - 1700 meter fra fremtiden
 1992 - Tre blink mod vest
 2003 - Færøerne.dk

Kelda 

 2005 - Kraks Blå Bog 2005/06, s. 977 (Rasmussen, Ulla Boje)

Filmsleikstjórar úr Danmark
Føðingar í 1950
Nils Malmros

Nils Malmros (5. oktober 1944 í Århus) er ein danskur filmsleikstjóri og lækni. Hann hevur eitt nú leikstjórnað fimin Barbara, sum byggir á skaldsøguna hjá Jørgen-Frantz Jacobsen

Filmar

Spælifilmar 
 1968 - En mærkelig kærlighed
 1973 - Lars-Ole, 5.c.
 1977 - Drenge
 1981 - Kundskabens træ
 1983 - Skønheden og udyret
 1989 - Århus by Night
 1992 - Kærlighedens smerte
 1997 - Barbara
 2002 - At kende sandheden
 2009 -  Kærestesorger
 2013 – Sorg og Glæde

Stuttfilmar 
 1978 - Kammesjukjul

Keldur 

 2005 - Kraks Blå Bog 2005/06, s. 763

Filmsleikstjórar úr Danmark
Læknar
Johan Christian Djurhuus

Johan Christian Djurhuus róptur Faktorin (føddur 1834 í Tórshavn, deyður 17. juni 1918 í Klaksvík) varð keypmaður og politikari Hann tók handilsútbúgving í Danmark, og gjørdist seinni keypmaður í Klaksvík. Djurhuus var kommunustýrislimur í Klaksvíkar kommunu í fleiri ár, og valdur inn á Føroya Løgting fyri Norðoyar 1885–1897.

Hann var bróðir Andreas Djurhuus og Hans Olaus Djurhuus.

Keldur 
Løgtingið 150 – Hátíðarrit, bind 2 (2002), s. 273. (PDF)

Djurhuus, Johan Christian
Føðingar í 1834
Andlát í 1918
Føroyskir keypmenn
Klaksvíkingar
Havnafólk
Jógvan Ingvard Olsen

Jógvan Ingvard Olsen (f. 8. juli 1930 á Toftum) er fyrrverandi reiðari og politikari fyri Sambandsflokkin.

Jógvan Ingvard Olsen fekk skiparaprógv í 1953 og skipsføraraprógv í 1954. Hann arbeiddi sum skipari frá 1958 og sum reiðari og skipari frá 1958. 

Hann var tingmaður fyri Sambandsflokkin 1970-1998, harav var hann tingformaður juli-sept. 1994 og 1995-1998. Han var landsstýrismaður í fiskivinnu- og orkumálum juni 1989 til januar 1990. 

Av øðrum sessum kunnu nevnast, at hann var bygdaráðslimur í Nes kommunu 1974-1980, harav bygdaráðsformaður í kommununi 1976-1980 og jan.-aug. 1989, at hann var formaður í Lønjavningargrunninum, hann sat í umboðsráðnum fyri Tryggingarsambandið í nøkur ár og í Norðurlandaráðnum 1991-93.

Kelda 
 Løgtingið 150 - Hátíðarrit. Tórshavn 2002, Bind 2, s. 322 (PDF-Download)

Løgtingsformenn í Føroyum
Politikarar úr Sambandsflokkinum
Føroyskir politikarar
Føðingar í 1930
Løgtingslimir
ABBA

ABBA var ein svenskur tónleikabólkur, sum varð stovnaður í 1972 av Björn Ulvaeus, Agnetha Fältskog, Benny Andersson og Anni-Frid 'Frida' Lyngstad. ABBA vann Melodifestivalen 1974 við sanginum Waterloo.

Musicalfilmurin við abbatónleiki og Meryl Streep í høvuðsleiklutinum gjørdist mest sæddi filmurin í Havnar bio í 2008.

Útgávur 

 1973 - Ring Ring
 1974 - Waterloo
 1975 - ABBA
 1976 - Arrival
 1977 - The Album
 1979 - Voulez-Vous
 1980 - Super Trouper
 1981 - The Visitors
 2021 - Voyage

Slóðir 

Svenskir tónleikabólkar
Vinnarar av Eurovision Song Contest
Melodifestivalen luttakarar
ABBA
Vinnuvitan

Vinnuvitan (stovnað 2004) er føroyskt vikublað um føroyskt vinnulív til føroysk vinnulívsfólk og onnur við áhuga fyri vinnulívinum. Endamálið við Vinnuvitan er at kveikja og kanna vinnulívið. Vinnuvitan kemur út einaferð um vikuna.

Søgan 

Í juli 2007 keypti Vinnuvitan Vikublaðið, sum kemur ókeypis út í hvørt hús í Føroyum einaferð um vikuna .

Í apríl 2008 keypti Dimmalættingin Vinnuvitan og harvið eisini Vikublaðið og Forlagið á Deild.

Í desember 2008 boðaði Dimmalætting frá, at bløðini Vinnuvitan og Vikublaðið ikki komu út aftur, tí bløðini góvu hall, og útlitini vóru sera ring júst tá, orsakað av fíggjarkreppuni, sum herjaði kring allan heimin.
Dimmalætting skrivar tó um føroyskt vinnulív, sum partur av blaðnum. 
Dimmalætting eigur og rekur heimasíðuna Vinnuvitan.biz, sum er heimasíðuskipan, har øll føroysk partafeløg (p/f) og smápartafeløg (sp/f) eru skrásett. Har ber til at finna fram til hvør ið er í teimum ymisku nevndunum, hvørji partafeløg eru hvar og so framvegis. Upplýsingarnir har eru tó ikki alment tilgongiligir uttan víðari. Fólk mugu tekna hald, fyri at brúka víðkaðu leitiskipanina.

Áðrenn Dimmalætting keypti Vinnuvitan 
Undir navninum Forlagið á Deild gav Vinnuvitan eisini Skipalistan og aðrar bøkur út .

Blaðstjóri: Óli á Deild Olsen

Søluleiðari: Eyðun Samuelsen

Keldur

Slóðir úteftir 

 Vinnuvitan
 Vinnuvitan um felagið
 Vinnuvitan.biz

Føroyskir tíðindamiðlar
Føroyskt vinnulív
Henrik Old

Henrik James Frits Old (20. juni 1947 í Vági) er ein føroyskur politikari og skipari. Hann var løgtingsmaður frá 1984 til 2008 og varð aftur valdur inn á  Ting 29. oktober 2011. Tær fyrstu ferðirnar ið hann stillaði upp, var Føroyar býtt sundur í 7 valdømi, Henrik Old stillaði upp og varð valdur í Suðuroyar valdømi fyri Javnaðarflokkin. Tá hann stillaði upp og varð valdur í 2011 var Føroyar 1 valdømi, men hann varð stillaður upp av Suðuroyar Syðra Javnaðarfelag. Hann var aftur valdur í Løgtingið í 2015, 2019 og 2022.

Henrik Old var fiskimaður frá 1964 til hann í 1977 gjørdist skipari. Henrik Old er sonur Henrikku Jacobsen Old og Dennis William Connor Old. Fosturforeldur hansara vóru Inger og Johannes Joensen úr Vági. Henrik er giftur við Elsebeth Old, sum er dóttir Jenny Hentze og Petur í Gong.

Formanssessir 

 1991 - 1992 Formaður í løgtingsins fiskivinnunevnd.
 1994 - 1995 Formaður í løgtingsins fiskivinnunevnd.
 1991 - 1992 Formaður í Tingmannaráði Útnorðurs.
 1987 - 1995 Formaður í nevndini fyri Lønjavningargrunn Skipsfiskimanna.
 1995 - ? Formaður í løgtingsins vinnunevnd.

Henrik Old stillaði upp til formansvalið hjá Fiskimannafelagnum 

Í desember 2009 gjørdist greitt, at Henrik Old stillaði upp til formansvalið í Fiskimannafelagnum móti Jan Højgaard. Úrslitið gjørdist tó, at Jan Højgaard vann við 653 atkvøðum, Henrik Old fekk 380.

Keldur 

 logting.fo
 portal.fo "Orrusta millum Old og Højgaard í dag"
 portal.fo "Jan vann á Henriki"

Slóðir 
 j.fo

Old, Henrik
Føðingar í 1947
Føroyskir skiparar
Løgtingslimir
Politikarar úr Javnaðarflokkinum
Samferðslumálaráðharrar í Føroyum
Vágbingar
Värmlands län

Värmlands län er ein sýsla í Svøríki. Í vestri hevur Värmlands län mark við Noreg, í norðri við Dalarnas län, í eystri við Örebro län og í suðri við Västra Götalands län. Värmlands län varð stovnaður á 1779. Høvuðsstaðurin í Värmlands län er Karlstad.

Värmlands län hevði 274.582 íbúgvar í 2014 og eina vídd á 17.583 km².

Kommunur 

 Arvika kommuna
 Eda kommuna
 Filipstads kommuna
 Forshaga kommuna
 Grums kommuna
 Hagfors kommuna
 Hammarö kommuna
 Karlstads kommuna
 Kils kommuna
 Kristinehamns kommuna
 Munkfors kommuna
 Storfors kommuna
 Sunne kommuna
 Säffle kommuna
 Torsby kommuna
 Årjängs kommuna

Sýslur í Svøríki
Blekinge län

Blekinge län er ein sýsla í syðra parti av Svøríki og liggur í landsynningspartinum av Götaland. Í vestri hevur Blekinge län mark við Skåne län, í norðri við Kronobergs län og í landnyrðing við Kalmar län. Blekinge län varð stovnað í 1683. Høvuðsstaðurin í Blekinge län er Karlskrona.

Blekinge län hevði 153.841 íbúgvar í 2014 og eina vídd á 3.039,4 km².

Kommunur 
 Karlshamns kommuna
 Karlskrona kommuna
 Olofströms kommuna
 Ronneby kommuna
 Sölvesborgs kommuna

Sýslur í Svøríki
Frants Restorff

Frants Restorff (1871 í Havn - 1933) var bakari og stovnaði Frants Restorffs Bakarí í 1902. Pápi Frants var keyp- og útgerðarmaðurin Andreas William Restorff.

Frants Restorffs Bakarí 
Bakaríið varð latið upp í 1902 og læt aftur í 2006. Virkið var fyrr sama ár selt til Grón (bakarí), men handilin virkaði tá eina tíð sum bakaríútsøla hjá hesum virki. Handilin læt endaliga aftur á sumri 2006.

Keldur

Slóðir úteftir 

Restorff, Frants
Restorff, Frants
Andlát í 1933
Andreas William Restorff

Andreas William Restorff (5. mars 1846 í Havn - 25. mars 1898) var keyp- og útgerðarmaður. Pápi Andreas var M.C. Restorff, vanliga nevndur Gamli Restorff. Frants Restorff er sonur Andreas.

 1889 - 1892 Løgtingslimur.

Føroyingar
Føroyskir politikarar
Føðingar í 1846
Andlát í 1898
Martin Christian Restorff

Martin Christian Restorff (26. juni 1816 í Keypmannahavn - 24. juli 1897 í Tórshavn), vanliga nevndur Gamli Restorff, kom til Føroya í 1848 at arbeiða sum bakari og kondittari hjá Kongaliga Einahandlinum. Hann arbeiddi fyri at fáa fríhandil í Føroyum, og tá tað hendi í 1856 tók hann stig til at seta á stovn Restorff's Handil í Havn, handilin var niðri í Vágsbotni. Seinni komu fleiri av hesum handlum kring alt landið. Hann stovnaði eisini Restorff's Bryggjarí í Havn. Í 1896 á áttati ára føðingardegi hansara, heiðraði Tórshavnar býráð honum við at útnevna hann til heiðursborgara í Tórshavn. Martin er abbi Frants Restorff.

Keldur 

Føðingar í 1816
Andlát í 1897
Føroysk vinnulívsfólk
Västra Götalands län

Västra Götalands län er ein sýsla í Svøríki. Í norðvestri hevur Västra Götalands län mark við Noreg, í norðri við Värmlands län, í eystri við Örebro län, Jönköpings län og Östergötlands län og í suðri við Hallands län. Västra Götalands län varð stovnaður á 1998. Høvuðsstaðurin í Västra Götalands län er Göteborg.

Västra Götalands län hevur umleið 1 615 084 íbúgvar (2013) og en vídd við 25 246,9 km².

Kommunur

Keldur 

Sýslur í Svøríki